ตั้งบอร์ดใหม่คัดท้าย‘ธกส.-รถไฟ’
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ครม.ตั้งบอร์ดรัฐวิสาหกิจ 3 ชุด ธ.ก.ส.รถไฟบตท.
รายงานข่าวจากทำเนียบรัฐบาล แจ้งว่า ที่ประชุมคณะรัฐมนตรี (ครม.) มีมติเห็นชอบแต่งตั้งกรรมการธนาคารเพื่อการเกษตรและสหกรณ์การเกษตร (ธ.ก.ส.) รวม 13 คน ประกอบด้วย นายยุคล ลิ้มแหลมทอง ผู้แทนกระทรวงเกษตรและสหกรณ์ เป็นรองประธาน นายวินัย กสิรักษ์ ผู้แทนกรมส่งเสริมสหกรณ์ นายเฉลิมพร พิรุณสาร ผู้แทนสำนักงานการปฏิรูปที่ดินเพื่อเกษตรกรรม (ส.ป.ก.) นายวิชาญ อมรโรจนาวงศ์ ผู้แทนธนาคารแห่งประเทศไทย (ธปท.) นายรังสรรค์ ศรีวรศาสตร์ ผู้แทนกระทรวงการคลัง นายประยูร รัตนเมธางกูร ผู้แทนสหกรณ์การเกษตรผู้ถือหุ้น นายจุลยุทธ หิรัณยะวสิต อดีตปลัดสำนักนายกรัฐมนตรี นายอัชพร จารุจินดา นายวิเชฐ ตันติวานิช นายวิโรจน์ อิ่มพิทักษ์ นายอำนวย ปะติเส นางจิรพร มีหลีสวัสดิ์ และนายอำนวย ทงก๊ก
แหล่งข่าวจากกระทรวงการคลัง เปิดเผยว่า สาเหตุที่ต้องเร่งแต่งตั้งเนื่องจากคณะกรรมการ ธ.ก.ส. มีกำหนดจะต้องประชุมในวันที่ 26 ก.พ.นี้ กระทรวงการคลังจึงต้องเร่งนำรายชื่อบอร์ดชุดใหม่เสนอให้ ครม. อนุมัติดังกล่าว เพื่อให้กิจการธนาคารเดินหน้าปล่อยกู้
นอกจากนี้ ที่ประชุม ครม. ยังมีมติแต่งตั้งนายสุพจน์ ทรัพย์ล้อม เป็นประธานกรรมการการรถไฟแห่งประเทศไทย (ร.ฟ.ท.) พล.ต.ต.วิชัย สังข์ประไพ และนายนิพิฐ อริยวงศ์ ผู้แทนกระทรวงการคลัง เป็นกรรมการ 
ขณะเดียวกัน ครม. ได้เห็นชอบแต่งตั้งกรรมการผู้ทรงคุณวุฒิในคณะกรรมการบรรษัทตลาดรองสินเชื่อที่อยู่อาศัย (บตท.) จำนวน 4 คน เนื่องจากชุดเดิมได้ครบวาระ 3 ปี ลงไปเมื่อวันที่ 4 ต.ค. 2551 ประกอบด้วย นายอนนต์ สิริแสงทักษิณ ผู้แทนกระทรวงการคลัง นางชาลอต โทณวณิก ผู้ทรงคุณวุฒิจากภาคเอกชน นายรัฐนิติ์ พัฒนกุล ผู้ทรงคุณวุฒิจากภาคเอกชน และนายวิชาญ ธรรมสุจริต ผู้แทนจากสำนักงานอัยการสูงสุด